section_heading: Životopis
paragraph_text: Odmah na početku rata poslan je na zapadno bojište. Zapovjedao je korpusom u bitci kod Shiloha, 6. – 7. travnja 1862. Nakon što je general Albert Sidney Johnston poginuo u toj bitci, Bragg je unaprijeđen u čin generala. U srpnju iste godine zamijenio je P.G.T. Beauregarda kao zapovjednik vojske u Tennesseeu. U kolovozu 1862. Bragg je napravio invaziju u Kentucky i napao Unioniste u bitci kod Perryvillea, 8. listopada 1862. Bragg se zatim povukao iz Kentuckyja u Tennessee. U bitci kod Murfreesboroa, 31. prosinca-2. siječnja 1863., protiv generala Williama Starkea Rosecransa, prisilio je protivnike na povlačenje uz velike gubitke s obje strane.